શ્રીદેવીની મોટી દીકરી જાહન્વી કપૂરે છ માર્ચના રોજ પોતાનો 21મો જન્મદિવસ વૃદ્ધાશ્રમમાં સેલિબ્રેટ કર્યો હતો. અહીંયા તેણે વૃદ્ધ મહિલાઓ સાથએ કેક કાપીને તમામના આશીર્વાદ લીધા હતાં. સેલિબ્રેશનની કેટલીક તસવીરો સોશ્યિલ મીડિયામાં વાયરલ બની છે. માતા શ્રીદેવીના નિધન બાદ જાહન્વીનો આ પહેલો જન્મદિવસ છે. ઓલ્ડએજ હોમમાં જન્મદિવસ મનાવ્યા બાદ જાહન્વીએ ઘરે પણ કેક કાપી હતી. સોનમ કપૂરે સેલિબ્રેશનની તસવીરો સોશ્યિલ મીડિયામાં શૅર કરી હતી. આ તસવીરોમાં જાહન્વીની સાથે પાપા બોની, બહેન ખુશી, સાવકી બહેન અશુંલા, કાકાની દીકરી રેહા, સોનમ, શાનાયા, કાકાનો દીકરો ઝહાન કપૂર સહિતના પરિવારના સભ્યો જોવા મળ્યાં હતાં.